ผมจะมีอาการน้ำใสๆไหลออกตรงต่อมน้ำลายครับ มีกลิ่นคาวๆนิดๆ พอไหลออกมามันจะมีอาการเหมือนกับจะอาเจียน ปวดท้อง แต่ก็ไม่ออก มันจะมาแล้วแต่อารมเลยครับ ถ้ามันได้มาผมจะปวดท้องตลอด อยู่ไม่เป็นสุขเลยครับ
สวัสดีค่ะ น้ำที่จะไหลออกจากต่อมน้ำลาย คือ น้ำลายนะคะส่วนอาการอยากอาเจียน ปวดท้อง อาจเป็นอาการของโรคกระเพาะอาหารอักเสบได้ค่ะ ซึ่งเกิดได้จากหลายสาเหตุ เช่น การรับประทานยาแก้ปวด, ความเครียด, การดื่มแอลกอฮอล์หรือคาเฟอีนปริมาณมาก, การติดเชื้อเฮลิโคแบคเตอร์ ไดโลไร เป็นต้นโดยทั่วไปการรักษานอกจากใช้ยาลดกรด ร่วมยาอื่นๆตามที่คนไข้มีอาการ เช่น ยาแก้อาเจียน ยาแก้ปวดท้องหากมีสาเหตุตามข้างต้น ควรมีการปรับเปลี่ยนหรือกำจัดสาเหตุนั้นๆด้วยค่ะการปรับพฤติกรรมที่ช่วยให้โรคกระเพาะอาหารอักเสบดีขึ้น ได้แก่ การรับประทานอาหารตรงเวลา รับประทานอาหารที่รสไม่จัด หลีกเลี่ยงชากาแฟและแอลกอฮอล์ ดื่มน้ำเปล่าและออกกำลังกายเพิ่มขึ้นค่ะหากปรับเปลี่ยนพฤติกรรมแล้วไม่ดีขึ้น อาการต่างๆเป็นเรื้อรัง แนะนำให้พบแพทย์เพื่อรับการรักษาอย่างเหมาะสมต่อไปค่ะ